আয়োজকরা আনুমানিক ৮ মিলিয়ন টিকেট অলিম্পিক গেমস এবং ১.৫ মিলিয়ন টিকেট প্যারা অলিম্পিক গেমসে বিক্রয় করবেন। তন্মধ্যে অলিম্পিক গেমসের ৮২% টিকেট ও প্যারা অলিম্পিক গেমসের ৬৩% টিকেট বিক্রয় করা হবে। লন্ডন অলিম্পিক গেমস আয়োজক কমিটি আশা করছে যে, £৩৭৫ - £৪০০ মিলিয়ন পাউন্ড টিকেট বিক্রী থেকে আয় হবে। এছাড়াও বেশ কিছু ক্রীড়া বিষয়ে বিনামূল্যে উপভোগ করা যাবে। সর্বমোট ২৬ খেলায় ৩০২টি ক্রীড়াবিষয় অনুষ্ঠিত হবে। তন্মধ্যে - ম্যারাথন, ট্রায়াথলন এবং রোড সাইক্লিং অন্যতম।

অলিম্পিকের ইতিহাসে প্রথমবারের মতো নৌকাবাহিত ক্রীড়ায় টিকেট বিক্রয়ের ব্যবস্থা রাখা হয়েছে। অতিরিক্ত ভিড় এড়ানোর লক্ষ্যে টিকেটধারী ব্যক্তিদেরকে দিনের ক্রীড়াবিষয়গুলো উপভোগের জন্য বিনামূল্যে লন্ডনের সরকারী যানবাহন ব্যবহারের সুযোগ রাখা হয়েছে।

আন্তর্জাতিক অলিম্পিক কমিটির আইন অনুযায়ী ক্রীড়াপ্রেমী ব্যক্তিবর্গ টিকেটের জন্য নিজ দেশের জাতীয় অলিম্পিক কমিটির কাছ থেকে টিকেট সংগ্রহ করবে। ইউরোপীয় ইউনিয়নভূক্ত দেশের অধিবাসীগণ ইইউ-ভূক্ত যে-কোন দেশের টিকেটের জন্য আবেদন করতে পারবে।

গ্রেট ব্রিটেনে টিকেটের মূল্য অনেক ক্রীড়া বিষয়ের জন্য সর্বনিম্ন £২০ পাউন্ড স্টার্লিং থেকে শুরু করে উদ্বোধনী অনুষ্ঠানের আকর্ষণীয় আসনের জন্য £২,০১২ পর্যন্ত ধার্য্য করা হয়েছে।

টিকেট
উদ্বোধনী অনুষ্ঠান
অংশগ্রহণকারী দেশ
অংশীদারীত্ব